recursal/SuperWikiNEXT-32B huggingface dataset:
**Tomatlán** estas unu el la 126 komunumoj de la meksika subŝtato Jalisco. La ĉefurbo de la komunumo estas Tomatlán. La ŝlosilnumero de la komunumo laŭ la INEGI, do laŭ la nacia geografia instituto estas 14 100.

Geografio
---------

**Tomatlán** apartenas al la regiono Costa Norte kiu situas en la okcidenta parto de la subŝtato. Ĉiuj komunumoj en tiu regiono limas al la pacifika oceano. Al tiu regiono apartenas nur 3 komunumoj. La komunumo havis en 2005 (lasta popolnombrado de la INEGI) 31798 loĝantojn. El tiuj estis 16072 viroj kaj 15726 virinoj. La komunumo havas surfacon de 2657,5 km². La meza alteco estas 50 metroj super la marnivelo. La meza jara temperaturo estas 26,9 C. En la komunumo estas 892,2 mm da precipitaĵo jare. 

Situo de la koncerna regiono en la subŝtato Jalisco.

Sociogeografio
--------------

En la jaro 1995 (laŭ INEGI) en la komunumo vivis 10183 viroj pli aĝaj ol 15 jaroj. El tiuj 8980 scipovis legi kaj skribi kaj 1188 viroj estis analfabetoj. Do 11.67 % de la viroj estis analfabetoj. En la sama jaro en la komunumo vivis 9578 virinoj pli aĝaj ol 15 jaroj. El tiuj 8448 sciis legi kaj skribi kaj 1120 virinoj estis analfabetoj. Do 11,69 % de la virinoj estis analfabetoj. En 1995 en Tomatlán vivis 29493 personoj kiuj aĝis pli ol 5 jaroj. El tiuj estis 35 indiĝenoj. Tio signifas ke 0,119 % de la loĝantaro en la koncerna jaro estis indiĝenoj. 

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Tomatlán Arkivigite je 2007-03-24 per la retarkivo Wayback Machine en *Enciclopedia de los Municipios de México* (hispane)
***The Magnificent Seven*** (La impona sesopo) estas usona vakera filmo de 1960 reĝisorita de John Sturges en kiu stelulis Yul Brynner, Eli Wallach, Steve McQueen, Charles Bronson, Robert Vaughn, Brad Dexter, James Coburn kaj Horst Buchholz. La filmo estis readapto laŭ stilo de Sovaĝa okcidento el la japana filmo de Akira Kurosawa de 1954 nome *La sep samurajoj*. Brynner, McQueen, Bronson, Vaughn, Dexter, Coburn kaj Buchholz ludas la rolojn kiuj aperas en la filmotitolo, nome grupo de sep pafistoj dungitaj por protekti malgrandan vilaĝon en Meksiko el grupo de rabistaj banditoj (kies estro estas ludita de Wallach). La muziko de la filmo estis komponita de Elmer Bernstein. En 2013, la filmo estis elektita por la usona *National Film Registry* de la Kongresa Biblioteko de Usono kiel "kulture, historie aŭ estetike grava".

Alveninte al la vilaĝo, la pafistoj kunlaboras kun la vilaĝanoj por konstrui fortikaĵojn kaj trejni ilin defendi sin. Ili notas la mankon de virinoj en la vilaĝo, ĝis unu el ili, nome Chico, renkontas Petra (Rosenda Monteros) kaj malkovras ke la virinoj estas kaŝitaj pro timo al la pafistoj. Tiuj bone ekrilatas kun la vilaĝanoj, partikulare Petra kun Chico. Kiam Bernardo rimarkas, ke ili estas ricevante elektitan manĝon, ili decidas kunhavi ĝin kun la lokaj infanoj. Tri el la homoj de la maliculoj de Calvera estas senditaj al rekognosko de la vilaĝo; la sepopo mortigas la triopon. Tiam Calvera kaj liaj banditoj venas perforte. La sepopo kun la vilaĝanoj mortigas aliajn ok banditojn kaj forpelas la ceterajn. La vilaĝanoj triumfas, kredante, ke Calvera ne revenos. Sed Chico enŝoviĝas en la kampadejo de Calvera kaj ekscias, ke la maliculoj revenos, ĉar ili elĉerpis manĝaĵojn.

Referencoj
----------

1. 1 2   The Magnificent Seven. Turner Classic Movies. Alirita 14a de novembro 2016.
2. ↑  "Library of Congress announces 2013 National Film Registry selections" (Press release). Washington Post. 18a de decembro, 2013. Alirita la 16a de decembro, 2019.

Literaturo
----------

* Meyers, Richard (2001). Great Martial Arts Movies: From Bruce Lee to Jackie Chan and More. New York City: Citadel Press. p. 276. ISBN 978-0806520261.

Eksteraj ligiloj
----------------

* *The Magnificent Seven*  en Interreta filma datumbazo (angle)


|  |  |
| --- | --- |
| Bibliotekoj | * PeEnEo: 672964
* LCCN: n2003080631
* VIAF: 184024017
 |
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

Partoprenantoj de la kongreso
La **22-a Universala Kongreso de Esperanto** okazis de la 2-a ĝis la 9-a de aŭgusto 1930 en Oksfordo, Britio. Venis 1211 partoprenantoj el 30 landoj. Granda sukceso de la Cseh-metodo. Ĉeftemoj: Esperanto en la radio kaj komerco.

Kunaranĝis la kongreson L. N. Newell kaj K. R. C. Sturmer. En la *somera universitato* prelegis interalie Bruno Migliorini. Pastro T. Grahame Bailey estris protestantan diservon, pastro Gaffney katolikan.

En la kongreso oni prezentis la anglan komedion "La Onklino de Charley" de Brandon Thomas. Amuzis viro aktoranta en virinaj vestoj. La rolantaro estis internacia. La nurenbergano August Starke estis la onklino. Oni laŭdis la prezenton pro flua traduko, trafaj esprimoj, elparolado komprenebla. La reĝisoro estis Julio Baghy.

  



|  |  |  |
| --- | --- | --- |
| Esperanta Flago | Universalaj Kongresoj | Esperanta Flago |
| 1905-1915 • 1920-1939 • 1940-1980 • 1981-2010 |
|  MILITO ........ San-Francisko 1915 ....... MILITO |
| Hago 1920 • Prago 1921 • Helsinki 1922 • Nurnbergo 1923 • Vieno 1924 • Ĝenevo 1925 |
| Edinburgo 1926 • Danzig 1927 • Antverpeno 1928 • Budapeŝto 1929 • Oxford 1930 |
| Krakovo 1931 • Parizo 1932 • Kolonjo 1933 • Stokholmo 1934 • Romo 1935 |
| Vieno 1936 • Varsovio 1937 • Londono 1938 • Berno 1939 |
|  DUA MONDMILITO |
| Berno 1947 • Malmö 1948 • Bornemouth 1949 • Parizo 1950 |
Transkarpata provinco en Ukrainio
Distrikto de Miĵgirja en Transkarpatio
**Torunj,** ukraine **Торунь,** hungare **Toronya,** slovake **Toroňany** estas vilaĝo en Ukrainio, en Transkarpata provinco, en distrikto de Miĵgirja. Ankoraŭ unu vilaĝo apartenas al la municipo.

Bazaj informoj
--------------

* 48° 40′ 12″ N 23° 3′ 36″ O﻿ / ﻿48.67000 °N, 23.06000 °O﻿ / 48.67000; 23.06000 (mapo)Koordinatoj: 48° 40′ 12″ N 23° 3′ 36″ O﻿ / ﻿48.67000 °N, 23.06000 °O﻿ / 48.67000; 23.06000 (mapo)
* Areo:  km²
* Alto super marnivelo: 610-685 m
* Loĝantaro: 1340
* Poŝtkodo: 90015
* Telefonprefikso: 3146
* Aŭtokodo: AO

Situo
-----

Torunj situas en montoj, en valo de rojo, laŭ ĉefvojo Strij-Miĵgirja. La lasta urbo troviĝas 25 km-ojn.

Historio
--------

La unua mencio devenis el la 17-a jarcento. En 1910 loĝis en Toronya (toronja) 1212 da homoj, rutenoj en majoritato, germanoj en minoritato. Ĝis 1920 Toronya apartenis al Hungara reĝlando, al Máramaros, al distrikto de Ökörmező, poste al Ĉeĥoslovakio. En 1939 la plej orienta regiono de disfalanta Ĉeĥoslovakio deklaris malgrandan sendependan respublikon **Karpata Ukrainio**. Iom poste Hungario okupis la respublikon kaj tuj aranĝis aŭtonomion, kies apartaĵo estis Toronya/Torunj. Ekde 1945 Torunj apartenis al Sovetunio, fine ekde 1991 al Ukrainio.

Vidindaĵoj
----------

* grekokatolika ligna preĝejo de 1809
* montpasejo, samtempe akvodislimo 930 m-ojn alta, dum la hungara erao ĝi estis landlimo

Komunumoj pri *torony* (= turo) (ankaŭ deklinacie) en Hungara reĝlando
----------------------------------------------------------------------

|  |  |  |  |  |  |
| --- | --- | --- | --- | --- | --- |
| Bántornya | Csáktornya | Féltorony | Dunatorony | Simontornya | Tornya |
| Tornyos | Tornyosnémeti | Tornyospálca | Torony | Toronya |  |

* Kategorio Torunj en la Vikimedia Komunejo (Multrimedaj datumoj)
La **tombeja kapelo de Budajenő** estas romkatolika Monumento historia en Budajenő (Hungario), ĉe la malnova germana tombejo. Ĝi estas la plej malnova konstruaĵo de la vilaĝo.

Historio
--------

Kirko de la vilaĝo supozeble estis konstruita antaŭ ol 1200. En la 14-a jarcento oni konstruis novan kirkon dediĉitan al Ĉiuj Sanktuloj sur fundamenton de la malnova konstruaĵo. Baldaŭe la dediĉa titolo ŝanĝiĝis al Sankta Petro kaj Sankta Paŭlo. Pli nova kirko konstruiĝis en la mezo de la vilaĝo en 1756, sed la malnova preĝejo restis por tombejaj funkcioj. Ĝi estis dediĉita al Sankta Mikaelo. Baldaŭe oni konstruis apude kalvarion. En 2007 la kapelo renoviĝis.

Konstruaĵo
----------

La kapelo situas sola sur monteto. Apude neuzita tombejo depost la 19-a jarcento etendiĝas.

La fasado estas simpla, meze estas la enirejo. Super pordo de la sakristio romanikaj ŝtonaj skulptaĵoj pri Andreo la 2-a (Hungario) kaj Elizabeto de Hungario el la 12-a jarcento estas videblaj.

Fontoj
------

* hungare kun 5 fotoj
* hungare[*rompita ligilo*]
* hungare

* La kapeloLa kapelo
* OrnamŝtonoOrnamŝtono
* Germana tombejoGermana tombejo
* Kalvaria vojo al la kapeloKalvaria vojo al la kapelo
**Tuenti** iam estis la plej populara socia retejo en Hispanio ĝis ĝia malfunkciigo en 2016. Ekde 2010 ĝi ĉefe estas provizanto de poŝtelefona servo per la ekipaĵaro de Telefónica.

Nova emblemo de TuentiNova emblemo de Tuenti

Unua etapo
----------

La firmao estis fondita en 2006 de la usonano Zaryn Dentzel kaj aliaj entreprenistoj en Madrido. Celanta la hispanan merkaton, ĝi havis komence grandan sukceson, ĉefe inter la juna publiko kun pli da populareco ol Facebook ĝis ĉirkaŭ 2010, kun kiu Tuenti estis ofte komparata. La servo ebligas krei profilon, alŝuti fotojn kaj videojn, kontakti kun amikoj (kiuj serĉeblas pere de sia nomo aŭ de sia ret-poŝtadreso) kaj krei eventojn.

Aĉeto de Telefónica
-------------------

En 2010 la multnacia firmao Telefónica, post malsukcesa provo krei sian propran socian retejon, aĉetis 90 % de la akcioj kontraŭ 70 milionoj da eŭroj kaj la ceteran 10 % en 2013. Tuenti fariĝis ankaŭ re-vendanto de la poŝtelefonaj servoj de Telefónica en Hispanio kaj poste en aliaj hispanlingvaj landoj, kiel alternativo al "Movistar", sed atingis malbonajn financajn rezultojn. Oni ankaŭ lanĉis la socian retejon por pli da landoj, en pli da lingvoj kaj kreis novan aplikaĵon por poŝtelefonoj, kiu similas al Telegram kaj WhatsApp. Tamen, ĉirkaŭ 2012 kaj 2013 la uzado de la retejo draste falis kaj ĝi rapide eksmodiĝis.

Vidu ankaŭ
----------

* Anobii

* LibraryThing
* Goodreads
* Babelio
* Litte Free Library (lit. senpaga biblioteketo)
* DAISY (sonlibra formato)
* Biblioteko
* Retkomunumo

Ekstera ligilo
--------------

Oficiala retejo

Referencoj
----------

1. ↑  (es) Otto, Carlos, "*Tuenti cerrará su red social: sus 20 millones de usuarios no son rentables*". El Confidencial, 1/2/2016, Titania Compañía Editorial, S.L.
2. ↑
3. ↑
4. ↑   Arkivita kopio. Arkivita el la originalo je 2016-10-26. Alirita 2016-09-30.
51° 30′ 15″ N 0° 8′ 7″ U﻿ / ﻿51.50417 °N, 0.13528 °U﻿ / 51.50417; -0.13528 (mapo)

The Mall, sudokcidenten al Palaco Buckingham (2011)
**The Mall** ([ˈ|m|æ|l]) estas strato en Westminster, Londono, kiu etendas el Palaco Buckingham ĉe ties okcidenta pinto al Charing Cross kaj Admiralitata Arko kaj pluen ĝis Placo Trafalgaro je ties orienta pinto. Antaŭ ties fino ĉe Whitehall ĝi renkontas kun la strato Printempaj Ĝardenoj, kiu estas kie estis Metropola Vorkejo (*Metropolitan Board of Works*) kaj, dum nombraj jaroj, la Londona Kantona Konsilantaro. Ĝi estas fermita al la trafiko sabate kaj dum publikaj ferioj, kaj ankaŭ dum ceremoniaj okazoj, foje rilataj al la Palaco Buckingham.

Historio
--------

*The Mall* ekis kiel ludejo por malio. En la 17a kaj 18a jarcentoj ĝi estis laŭmoda promenejo, bordita per arboj.

The Mall estis poste dezajnita kiel ceremonia vojo komence de la 20a jarcento, kongrue kun la kreado de similaj ceremoniaj vojoj en aliaj urboj kiaj Berlino, Meksikurbo, Oslo, Parizo, Sankta Peterburgo, Vieno kaj Vaŝingtono. Tiuj avenuaj vojoj estis intencitaj por esti uzataj por ĉefaj naciaj ceremonioj.

Bildaro
-------

* Britaj flagoj ofte ornamas The MallBritaj flagoj ofte ornamas The Mall
* The Mall, dum Le Tour 2014The Mall, dum Le Tour 2014
* The Mall, al Buckingham PalacoThe Mall, al Buckingham Palaco

Notoj
-----

1. ↑  "How Do You Pronounce Theydon Bois?". Londonist.
2. ↑   "mall, n.". Oxford English Dictionary Online. Oxford University Press.
Unu el la tomboj kiu riĉigas la varian arkitekturan stilon de la Tombejo Colón
Kapelo situanta en la interno de la tombejo
La **Tombejo Colón** (en la hispana lingvo) **Cementerio de Colón** estas unu el la 21 ekzistantaj tombejoj en Havano, ĉefurbo de Kubo. Pro ĝiaj 57 hektaroj, estas la plej grava tombejo de la lando. Ĝi havas multnombran kvanton da skulptaĵoj kaj konstruaĵoj pro kio la fakuloj situigas ĝin en la tria loko pro monda graveco post la Tombejo Staglieno en Ĝenovo, Italio kaj la Tombejo Montjuic en Barcelono, Hispanio.

Historio
--------

La tombejo datiĝas de 1854, momento kiam la reganto Markizo de la Pezuela kreis projekton por la konstruado de nova tombejo en Havano kiam la malnova "tombejo de Espada" rezultis malsufiĉa kaj ne plu taŭga, tiu ideo ne povis esti plenumita dum tiu epoko.

Ĝia konstruado estis permesita de la Reĝa Dekreto la 28an de julio 1866 kaj la 30an de oktobro 1871 komenciĝis la konstruado. La konstruado daŭris preskaŭ 15 jaroj, la 2an de julio 1886.

Situo
-----

La tombejo troviĝas en la "Calzada de Zapata" kaj Calle (strato) 12, en la distrikto El Vedado de la urbo de Havano.

Eksteraj ligiloj
----------------

* Tombejo Colón en la Vikimedia Komunejo (Multrimedaj datumoj)
* Kategorio Tombejo Colón en la Vikimedia Komunejo (Multrimedaj datumoj)

* Vidaĵo 360° de la Tombejo Colón Arkivigite je 2007-01-09 per la retarkivo Wayback Machine.
* Filmo en YouTube.
* En la tombejo Colón oni ne ripozas Arkivigite je 2008-06-07 per la retarkivo Wayback Machine, artikolo en CubaNet.
"**The Man Trap**" (La Homkaptilo) estas la unua epizodo de unua sezono de Stela Vojaĝo: La Origina Serio sekve la unua de ĉiuj serioj de Star Trek. Ĉi tiu estis la unua epizodo de Star Trek por televido, kvankam la sesa filmita; ĝi estis elektita kiel la unua el la serioj elsendataj pro la terura baz-intrigo. Oni ĝin unue elsendis en Usono la 8-an de septembro 1966 sed oni ĝin elsendis du tagojn antaŭe en kanada reto CTV Television Network. Ĝi estis verkita de George Clayton Johnson kaj reĝisorita de Marc Daniels.

Intrigo
-------

En la epizodo, Kapitano James T. Kirk (William Shatner), Ĉefkuracisto Dr. Leonard McCoy (DeForest Kelley), kaj Oficisto Darnell (Michael Zaslow) el la anaro de Enterprise vizitas sciencan setlejon en planedo M-113 por praktiki medicinajn ekzamenojn en la sciencisto Profesoro Robert Crater (Alfred Ryder) kaj lia edzino Nancy (Jeanne Bal).

Profesoro Crater (t.e. *Kratero*) malemas esti ekzamenota, dirante al Kirk, ke ili nur postulas saloŝtonojn. Antaŭ ol McCoy povas kompletigi la ekzamenon, ili aŭdas kriadon ekstere. Ili trovas Darnellon mortintan, kun ruĝaj ringoŝajnaj spuroj sur vizaĝo kaj planta radiko videbla en lia buŝo; Nancy diras, ke ŝi ne povis ĉesi Darnell gustumi la planton.

McCoy kondukas medicinan ekzamenon, kaj kune kun Spock determinas, ke Darnell mortis post kiam la tuta salo estis drenita de sia korpo. En respondo, Kirk transportas reen al la planedo kun McCoy kaj du ŝipanoj, Green (Bruce Watson) kaj Sturgeon (John Arndt). Sturgeon mortas kiel Darnell. Dume, nevidata de ili, Nancy mortigis Green'on ĉar ŝi vere estas monstro, kiu povas ŝanĝi sian formon.

Sub la formo de Green, la monstro esti transportita en kosmoŝipon kaj celas ataki la anaron por akiri salon. Crater rifuzas helpi ilin identigi la monstron sed estis mortita de ĝi. Kirk alvenas en malsanulejon kie Crater estas morta kaj Spock vundita; La kupra-verda sango de Spock lin faris nekongrua kun la bezonoj de la besto. Post persekuton oni mortigas la kreaturon.

Kiam Enterprise foriras, Kirk komentas, kun iom da kompato, ke ĉi tiu ino estis la lasta de ĝia speco; verŝajne ĝi ne estis malbona, sed simple malespera.
**Teréz Karacs** [karaĉ], laŭ hungarlingve kutima nomordo **Karacs Teréz** estis hungara instruisto. Ŝia patro estis Ferenc Karacs, ŝia patrino estis Éva Takács.

Teréz Karacs naskiĝis la 18-an de aprilo 1808 en Pest (urbo) (Hungara reĝlando, Aŭstra Imperio), ŝi mortis la 7-an de oktobro 1892 en Békés (urbo) (Hungara reĝlando, Aŭstrio-Hungario).

Teréz Karacs
Teréz Karacs

Biografio
---------

Teréz Karacs lernis nur en kutima lernejo, sed ŝi atingis sian altedukon per konstanta memedukado. En la 1830-aj kaj 40-aj jaroj ŝiaj kontribuoj aperis en literaturaj revuoj. En la fruaj 1940-aj jaroj ŝi estis mastrumisto en Máramarossziget. Ĝuste ĉi tie ŝi interesiĝis pri instruado kaj amikiĝis kun Klára Leövey. Ŝi gvidis la virinan edukan lernejon en Miskolc ĝis 1859, poste superan knabinan lernejon en Kolozsvár. De 1865 ŝi estis hejma instruisto en Pest. En 1877 ŝi translokiĝis al Kiskunhalas. Tiutempe ŝi komencis noti siajn rememorojn. En 1885 pro grava malsano ŝi translokiĝis al Békés.

Ŝiaj kontribuoj (elekto)
------------------------

* *Karacs Teréz összes munkái. Átvizsgálva összeszedte Takács Ádám.* (2 volumoj)
* *A régi magyar színészetről. Sajtó alá rendezte és jegyzetekkel ellátta Naményi Lajos* (1888)
* *Szerelem elvet győz* (komedio manuskripte, 1836)
* *I. Lajos szerelme* (teatraĵo prezentita en Miskolc)

Ŝiaj disĉiploj (elekto)
-----------------------

* Anna Lukács

Memorigiloj
-----------

* stratoj en Kiskunhalas, Veresegyház kaj Veszprém (urbo)
* lernejo en Békés
* knabina kolegio en Miskolc

Fontoj
------

* hungarlingva biografio kun foto
* hungarlingva biografio kun foto
* hungarlingva biografio kun foto
* hungarlingva biografio kun foto
* hungarlingva biografio
* hungarlingva biografio

Referencoj
----------

1. ↑

|  |  |
| --- | --- |
| Bibliotekoj | * PeEnEo: 795081
* GND: 142604402
* LCCN: n97062783
* VIAF: 9130856
* ISNI: 0000 0001 1437 5426
* BNF: 10275834p
 |


* Portalo pri Biografio
**Tostig** (n. eble ĉirkaŭ 1026, m. la 25-an de septembro 1066) estis filo de Godvino grafo de Wessex kaj frato de Harold la 2-a (Anglio).

Familio
-------

Li estis la tria ido de Godvino kaj Gytha Thorkelsdóttir. En 1051 li edziĝis al Judita, filino de Baldueno la 4-a de Flandrio, duonfratino de Baldueno la 5-a, kaj onklino de Matilda de Flandrio kiu edziĝis al Vilhelmo la Konkerinto.

Ekzilo
------

En 1051 ĉe Dovero okazis tumulto, kun batalado inter la urbanoj kaj Eŭstako la 2-a, grafo de Boulogne, parenco de Eduardo la Konfesanto, reĝo de Anglio. Godvino rifuzis puni la urbanojn. Leofric de Mercia kaj Siward de Northumbria subtenis la koleran reĝon, kiu ekzilis Godvinon kaj liajn filojn en septembro 1051. La sekvantan jaron Godvino kaj siaj filoj invadis Anglion kaj devigis Eduardon restaŭri la bienojn kaj titolojn de la Godvin-familio.

Grafo de Northumbria
--------------------

En 1053 Siward mortis kaj Tostig iĝis grafo de Northumbria. Tie li neniam popularis. La 3-an de oktobro 1063 gravuloj de Jorkŝiro okupis Jorkon, mortigis subtenantojn de Tostig, kaj proskripciis Tostig. Ili petis la subtenon de Morcar, pli juna frato de Edvino de Mercia. La ribeloj marŝis suden por prezenti siajn plendojn al la reĝo, kaj ĉe Northampton ili estis kunigataj de Edvino de Mercia kaj liaj soldatoj. Tie Harold (la estonta Harold la 2-a), renkontis ilin, kaj decidis ke Tostig ne povus reteni Northumbria, kaj diris tion dum reĝa konsilio ĉe Oksfordo la 28-an de oktobro. Tostig estis proskripciata kaj senigata de sia graflando, kiun la reĝo konfidis al Morcar.

Morto
-----

En 1066 Tostig invadis Mercia, sed estis forpelata kaj fuĝis al Skotlando. La saman jaron Eduardo la Konfesanto mortis kaj Harold la 2-a iĝis reĝo de Anglio. Harald Hardrada pretendis la anglan tronon kaj septembron 1066 invadis nordorientan Anglion. Tostig kun flandraj dungsoldsatoj subtenis la norvegojn. La 20-an de septembro ĉe Fulford (proksime al Jorko), Harald Hardrada kaj Tostig venkis anglosaksan armeon. Tamen Harold la 2-a estis rapide marŝanta norden kun granda armeo, kaj la 25-an de septembro li alvenis al Stamford Bridge (Jorkŝiro), kie li tute venkis Harald, kies armeo estis malpreta por batalo ĉar ĝi atendis nur provizaĵojn. Harald kaj Tostig rifuzis kapitulacii, kaj multmultaj norvegoj mortis dum la batalo, kaj necesis malpli ol 25 ŝipoj por porti la postvivantojn reen al Norvegio. Inter la mortintoj estis kaj Harald Hardrada kaj Tostig.

Harald kaj Judita havis du filojn, Skuli kaj Ketil. Post la morto de Tostig ili fuĝis al Norvegio, kaj, eble ĉirkaŭ 1070, Judita edziĝis al Velf, duko de Bavario.


|  |  |
| --- | --- |
| Bibliotekoj | * PeEnEo: 280151
* LCCN: nb2012020025
* VIAF: 251362091
 |
Tesla Roadster
Postaĵo
**Tesla Roadster** estas komplete elektre propulsiita, dusideja sportaŭto. Ĝi estos la unua serie produktita veturilo de la firmo Tesla Motors. La produktado komenciĝis en marto de 2008.

La energiobezono de la veturilo en urba trafiko - trakalkulante je energia enteno de la benzino - estas ĉirkaŭ 1,74 litroj je 100 km.

La *Roadster* estis evoluigita en kunlaboro de AC Propulsion kaj Lotus. Ĝi portas karakterizajn trajtojn de la brita Lotus, en kies uzino en Hethel oni planas la serian produktadon. La elira punkto dum la evoluigo estis Lotus Elise.

Prezentoj en majo 2007
----------------------

Post trijara evoluigo, Tesla Motors en 2007 prezentis Tesla Roadster kiel dusidejan sportaŭton kun ĉirkaŭ futbalpilk-granda elektromotoro en la pobo, kiu havas la maksimuman povumon de 185 kW (252 ĈP) tra duira propulso je la postaj radoj. La duira propulsio sufiĉas, ĉar la elektromotoroj havas la maksimuman rotaciomomanton jam en la unua rotacio.

La veturilo havas la akceliĝon de 3,9 s je 100 km/h. La energia fonto estas 6.831 komercuzaj litio-jonaj akumulatoroj por laptopoj kun akumula kapacito de ĉirkaŭ 55 kilovathoroj, kiuj povas doni tension de 400 voltoj al la motoro.

La veturilo havas la atingopovon de 320 km, la reŝargo de akumulatoroj daŭras 3,5 horoj. La akumulatoroj estas malvarmigitaj per likvo, la produktisto garantias ĉirkaŭ 160.000 kilometrojn por la akumulatoroj.

La aŭtomobilo mendeblas je 98.000 dolaroj, en majo de 2007 jam estis 400 antaŭmendoj, ekz. tiu de George Clooney kaj Arnold Schwarzenegger. Oni planas produkti ĉiujare ĉirkaŭ 2.000 el Tesla Roadster.

Je la 15-a de septembro 2009, 700 ekzempleroj estas liveritaj al mendintoj.

Vidu ankaŭ
----------

* Tesla Roadster de Elon Musk
* Eliica

Eksteraj ligiloj
----------------

* Kategorio Tesla Roadster en la Vikimedia Komunejo (Multrimedaj datumoj)

* oficiala paĝo de Tesla Motors
* filmeto de testveturado
Analoj de Tukulti-Ninurta la 2-a
**Tukulti-Ninurta la 2-a** regis kiel asiria reĝo, reginte en 890 ĝis 884 a.K. Lia nomo signifas: "Mia fido baziĝas je Ninurta".

Li estis filo kaj posteulo de reĝo Adad-nirari la 2-a. Li firmigis la de lia patro akiritajn areojn, konkeris kelkajn arameajn malgrandajn ŝtatojn, en proksimo de Harran, la mezan Eŭfratan valon same l a areon inter la granda kaj malgranda Zab. Tukulti-Ninurta gvidis ankaŭ militirojn kontraŭ la tendoj de Itu kaj akiris riĉan kaptaĵon, sed ne povis ilin fine subjugi. Lia filo estis Aŝŝur-nasir-apli la 2-a

Li sukcese militiris en la Zagros-montaro de Irano, subjuginte la nov-alvenintajn iranajn popolojn de la areo, la persojn kaj medojn.

En 885. a.K. li eniris Babilonion kaj kolektis varojn, verŝajne kun aőprobo de reganto de Babilionio (ne okazis milito). Dum la enkolekta vojo, oni faris detale ĉiun tranoktejon kaj ĉiun kolektitan varon (imposton).

La kolektitaj varoj grave diferencis de tiuj de la antaŭuloj: li kolektis oron, arĝenton, mirhon, antimonon, hindian palisandron, eburon, stanon, kolorajn teksaĵojn. Tiam aperas en la asiriaj tekstoj la kamelo, tiutempe la duĝiba baktria kamelo (udru). Tio montris gravan ekonomian ŝanĝiĝon, ĉar la pli frua transport-porta besto de la karavanoj, la azeno povis pli malgrandan pezon transporti dum unu tago ol la kamelo. Pro malpliiĝo de la transportaj kostoj, graviĝis la surtera transportado, vojo kaj ekkreskis la kontinenta longdistanca komercado.


|  |  |
| --- | --- |
| Bibliotekoj | * PeEnEo: 474142
* GND: 1033318965
* VIAF: 297289361
 |
La packirko ene de la tombejo Plano tombeja La **Johana tombejo de Jena** (germane: *Johannisfriedhof*) estas historia tombejo en Jena, Germanio, Philosophenweg. Meze de ĝi estas la protestantisma Packirko (germane: *Friedenskirche*).

Historio de la tombejo
----------------------

La Malnova tombejo (aŭ: Johana tombejo) iam estis la vilaĝa tombejo de Leutra, kiu jam ĉe la komenco de la 9-a jc menciitis. Memstareco de tiu ĉi vilaĝo jam perdiĝis en la Mezepoko. La tombejo mem menciitis unuafoje en 1307 kaj estis tiam ĉe la preĝejo kiu estas nuntempe romkatolika. Post stratokonstruo la tombejo separitis de la preĝejo kaj kelkaj tomboj ankaŭ alienmetitis. Kiel resto de mezepoka, al la Johanokirko kondukinta stacia vojo konservitis duobla stacia tabulo kun la jarindiko de 1484.

Sur la tombejo multaj personuloj de Jena entombigitis. Pluraj tomboŝtonoj estas en niĉoj ĉe la eksteraj muroj de la tombejo. Jen kelkaj nomoj de mortintoj kiuj trovis la lastan kvieton tie ĉi: la skermisto Kreußler, la librovendejistoj Frommann, s-ro Knebel (amiko de Goeto), la teologo Griesbach, la kemiisto Doebereiner, la eklezihistoriisto Hase, la scienculo Carl Zeiß.

La kirko
--------

Meze de la tombejo staris la Packirko. Ĝi konstruitis en 1686 sub la gvidado de la vajmara ĉefarkistekto Johann Mützels kaj konsekritis en 1693 kiel Kirko Sanktaj Johano kaj Georgo. Ĝia estiĝo estas en intima konekto kun la mallonge ekzistinta malgranda Duklando Saksio-Jena (1672-90), kiam multaj aĵoj konstruitis ĝenerale. Inter 1743-1945 la preĝejo servis kiel garnizona kirko. Post 1945 ĝi alinomitis Packirko. La modesta baroka konstruaĵo havas unualan navon, al kiu aliĝas interesa ĥorejo kun barelvolbo kaj okangula turo.

Eksteraj ligiloj
----------------

* Kategorio Tombejo malnova de Jena en la Vikimedia Komunejo (Multrimedaj datumoj)

* Historio de la du kirkoj
* Hejmpaĝo de la amikara societo *Förderverein Johannisfriedhof Jena e.V.*
**Totontepec Villa de Morelos** estas unu el la 570 komunumoj de la meksika subŝtato Oaĥako (*Oaxaca*). La ĉefurbo de la komunumo same nomiĝas *Totontepec Villa de Morelos*. La ŝlosilnumero de la komunumo laŭ la INEGI, do laŭ la nacia geografia instituto estas 20 554.

Geografio
---------

**Totontepec Villa de Morelos** apartenas al la distrikto Mixe al kiuj apartenas entute 17 komunumoj. Ĝi situas en la regiono Sierra Norte, kiu apartenas al la nordorienta parto de la subŝtato Oaxaca (vd. la mapon). La komunumo havis en 2005 (lasta popolnombrado de la INEGI) 4780 loĝantojn. El tiuj estis 2246 viroj kaj 2534 virinoj. La komunumo havas surfacon de 318,95 kvadratkilometroj. La meza alteco estas 1840 metroj super la marnivelo. 

Situo de la koncerna distrikto kaj regiono interne de la subŝtato Oaxaca.

Sociogeografio
--------------

En la jaro 2000 (laŭ INEGI) en la komunumo vivis 4641 indiĝenoj. El tiuj 3991 aĝis pli ol 5 jaroj. Entute 3991 personoj estis dulingvaj (hispana kaj indiĝena lingvoj). 

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Totontepec Villa de Morelos Arkivigite je 2011-05-17 per la retarkivo Wayback Machine en *Enciclopedia de los Municipios de México* (hispane)


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La vagonaro de Tespis, reliefo de la Sonorilturo de Giotto en Florenco, Italio, Nino Pisano, 1334–1336
**Tespiso** (greka : *Θέσπις*) estis aktoro greka de la dua duono de la 6-a jarcento a.K. kiu estas konsiderita la patro de la arto de dramo, kaj unu el la fondintoj de la arto de tragedio. 

Laŭ iuj malnovgrekaj fontoj kaj precipe Aristotelo, li estis la unua persono aperanta sur scenejo kiel aktoro interpretanta rolulon en teatraĵo (anstataŭ paroli kiel li mem). En aliaj fontoj, li laŭdire prezentis la unuan ĉefaktoron aldone al la refrenkoruso. Li ofte estas nomata la "*Inventinto de Tragedio*". Aristotelo rakontis ĉi tiun turnopunkton de la surscenejaj artoj en sia verko de la 4-a jarcento. a.K. Krom ĉi tiu plibonigo, ankaŭ estas atribuita al li la promocio de la arto de maskoj.

Li naskiĝis en aŭ apud Atiko. En Atiko okazis la Dionizaj festoj ekde la frua 6-a jarcento a.K. kaj la urbo ankaŭ havis teatron.

Laŭ tradicio, Tespiso estis estro de koruso, kiu prezentis en la Dionizaj festoj kaj deklamis heroajn rakontojn de greka mitologio. Dum la Dionizaĵo de ĉirkaŭ 534 a.K. Tespis decidis provi novan formon de prezentado: anstataŭ rakonti la intrigon kaj la dialogojn en poezio, li enkondukis la rolulon en la unua persono, kaj respondis al la refrenkoruso parolante anstataŭ kanti. Ekde tiam kaj tie la arto de la aktorado ekevoluis, kaj tial aktoroj estas foje nomataj "Tespisanoj", precipe inter anglalingvanoj. 

En la tempo de Tespiso, nur unu aktoro ankoraŭ aperis en la teatraĵo, kune kun la koruso. Unu generacion poste Esĥilo ankaŭ prezentis duan aktoron al la spektaklo, kiu ludis alternajn rolojn, kaj poste Sofoklo aldonis ankaŭ trian aktoron.

Oni ne havas kompletajn tragediojn de Tespiso, kvankam oni konas la nomojn de iuj el ili, kaj kelkajn eltiraĵojn de ili. Ankaŭ ekzistas opinio pri ĉi tiuj, kiuj diras, ke ili estis falsitaj.

Vidu ankaŭ
----------

* Esĥilo
* Aristofano
* Aristotelo
* Dionysios
* Eŭripido
* Phrynichus (tragika poeto)
* Solon
* Sofoklo

Por plua legado
---------------

* G.F. Else, The Origin and Early Form of Greek Tragedy (La origino kaj frua formo de greka tragedio), 1965
* A. Lesky, Die tragische Dichtung der Hellanen, 1972

Referencoj
----------

1. ↑  Ekzemplo - La teatro en la klasika mondo


|  |  |
| --- | --- |
| Bibliotekoj | * PeEnEo: 732301
* GND: 118997165
* LCCN: nb2002083035
* VIAF: 1060160667846803560003, 185464101, 188776399 15570254, 1060160667846803560003, 185464101, 188776399
* ISNI: 0000 0000 5537 0077
 |
Steleoj surtombeje La **Nova tombejo de Mühlhausen** troviĝas en Mühlhausen, Germanio, Eisenacher Landstraße nr 14.

Historio
--------

Post kiam la tombejoj ĉirkaŭ la paroĥaj kirkoj de Mühlhausen abandonitis en la jaro 1802-a, oni faris grandan tombejon en la Marteno-antaŭurbo ĉe Brunnen-strato. Ĉar je la komenco de la 20-a jarcento ankaŭ tiu ĉi iĝis tro malgranda kaj pro la malebleco kremaciadi, oni devis translokigi la tombejon aliloken denove.

La Nova tombejo konstruitis inter 1928-29 laŭ koncepto normiganta tomboŝtonojn, ekipaĵojn kaj konstruaĵojn. Jam okaze de sia inaŭguro en la 28.10.1929 li taksitis unika inter la tombejoj de Turingio pro la artista kvalito kaj la dezajna unueco. La plastikaĵo de la Eva-fontano aŭ la elĉerpputo faritis fare de la loka artisto Walter Krause.

Priskribo
---------

La enirejo kaj la kremaciejo kongruas kun la ekspresionisma arkitektura stilo de la 1920-a jaroj kaj formelemente kaj materie estu en konekto kun historiaj konstruaĵoj de la urbo mem. La tuto estas rektangula parcelarstistemo ĉirkaŭite de verda zono kun rondaj vojetoj. Ties kruciĝoj substrekatas per diversaj putoj aŭ specialaj arbogrupoj; la tombojn limigas ĉie samnivele tonditaj heĝoj. Meze de la centra akso staras la kremaciejo, la Eva-puto finas unu centran akson. La funebra halo en la krematorio havas buntajn vitralojn, mozaikon, enskribtabulojn kaj reliefojn. La rektangulen rektigita konstruaĵo kun ogivaj arkadoj formas kvazaŭ atrion.

En la jaro 1945 oni aranĝis surtombeje propran sekcion por sovetiaj punlaboristoj kun steleo; specialan memorigŝtonaron ricevis ankaŭ la en Mühlhausen mortintaj kaptitoj de filio de la koncentrejo Buchenwald.

En 1995 la tombejo nomumitis "historia ĝarden- kaj parkozono" fare de la Turingia Monumentprotektadoficejo.

Fonto
-----

* Sparkassen-Kulturstiftung Hessen-Thüringen (eld.): *Kulturelle Entdeckungen. Thüringen. Band 1*, 2009, ISBN 978-3-7954-2249-3, p. 153-154

Eksteraj ligiloj
----------------

* Kategorio Tombejo nova de Mühlhausen en la Vikimedia Komunejo (Multrimedaj datumoj)

Hejmpaĝo Arkivigite je 2016-04-23 per la retarkivo Wayback Machine
La **USA PATRIOT Act** estas leĝo akceptita de usona kongreso, senato, subskribita fare de usona prezidento George W. Bush la 26-an de oktobro 2001. La vorto "patriot" signifas patrioton, sed en tiu kazo temas ankaŭ pri akronimo. La plena titolo estas: "**U**niting and **S**trengthening **A**merica by **P**roviding **A**ppropriate **T**ools **R**equired to **I**ntercept and **O**bstruct **T**errorism Act of 2001".

Enhavo de la leĝo
-----------------

La leĝo ebligas por la ŝtataj perfortaj instancoj (polico, sekretservo ks.) agadi sen juĝista decido (antaŭpermeso), tiel ili povas kaŝobservi telefonajn liniojn, retpoŝton, personajn medicinajn, financajn kaj aliajn dokumentojn. La leĝo ankaŭ plifaciligis plurajn limigojn rilate al la enlanda spionado. Ĝi disvastigis la agosferon de la ministro pri financoj je kontrolo de la financaj transakcioj, precipe ĉe eksterlandaj individuoj kaj organizaĵoj. 

La leĝo donis pli grandan liberecon al la ŝtataj perfortaj instancoj kaj al la enmigra instanco pri aresto kaj deportado de enmigrintoj, suspektitaj je terorismo. La leĝo ankaŭ ŝanĝis la difinon de la terorismo, ke ĝi entenas ankaŭ la enlandan terorismon, tiel ampleksante nombron de tiuj agadoj, por kiuj oni povas uzi tiujn preskaŭ senlimajn rajtigilojn. Iom unu kaj duonmonate post la teroratako de 9/11 en la Usono, la leĝon akceptis la kongreso kaj la senato, kun plimulto de la demokratoj kaj la respublikanoj.

Kritiko
-------

La leĝon oni kritikis pro malobeo de la juroj de persona libereco. Plej grandaj pretekstoj estas, ke la leĝo permesas enprizonigon de eksterlandanoj je nedifinita tempolimo; domtraserĉon sen permeso aŭ kono de la posedanto; kaŝobservon de telefonoj kaj retpoŝtoj sen juĝista decido. Post validiĝo de la leĝo, oni ekis plurajn juĝprocesojn kontraŭ ĝi, federaciaj juĝistaroj decidis, ke kelkaj paragrafoj estas kontraŭkonstituciaj.
**Tototlán** estas unu el la 126 komunumoj de la meksika subŝtato Ĥalisko. La ĉefurbo de la komunumo estas Tototlán. La ŝlosilnumero de la komunumo laŭ la INEGI, do laŭ la nacia geografia instituto estas 14 105.

Geografio
---------

**Tototlán** apartenas al la regiono Ciénega kiu situas en la centra parto de la subŝtato Ĥalisko. Multaj komunumoj en tiu regiono sude limtuŝas Ĉapalaan Lagon aŭ la meksikan subŝtaton Miĉoakano. Al la regiono Ciénaga apartenas entute 13 komunumoj. La komunumo havis en 2005 (lasta popolnombrado de la INEGI) 19710 loĝantojn. El tiuj estis 9492 viroj kaj 10218 virinoj. La komunumo havas surfacon de 292,85 km². La meza alteco estas 1540 metroj super la marnivelo. La meza jara temperaturo estas 20,1 C. En la komunumo estas 820,8 mm da precipitaĵo jare. 

Situo de la koncerna regiono en la subŝtato Ĥalisko.

Sociogeografio
--------------

En la jaro 1995 (laŭ INEGI) en la komunumo vivis 5817 viroj pli aĝaj ol 15 jaroj. El tiuj 4914 scipovis legi kaj skribi kaj 900 viroj estis analfabetoj. Do 15.47 % de la viroj estis analfabetoj. En la sama jaro en la komunumo vivis 6527 virinoj pli aĝaj ol 15 jaroj. El tiuj 5578 sciis legi kaj skribi kaj 946 virinoj estis analfabetoj. Do 14,49 % de la virinoj estis analfabetoj. En 1995 en Tototlán vivis 17540 personoj kiuj aĝis pli ol 5 jaroj. El tiuj estis 8 indiĝenoj. Tio signifas ke 0,046 % de la loĝantaro en la koncerna jaro estis indiĝenoj. 

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* hispane Tototlán Arkivigite je 2007-03-18 per la retarkivo Wayback Machine en *Enciclopedia de los Municipios de México*
w1

Monda heredaĵo de UNESKO

La **tombo de Humayun** (hindie हुमायूँ का मक़बरा, urdue ہمایون کا مقبره Humayun-Ka Maqbara ) estas komplekso de konstruaĵoj konstruitaj kiel la tombo de mogola imperiestro Humajun, komisiita de la edzino de Humajun Hamida Banu Begum en 1562, kaj dizajnita de Mirak Mirza Ghijath, persa arkitekto. Ĝi estis la unua ĝardeno-tombo sur la hinda subkontinento, kaj situas en Orienta Nizamuddin, Delhio, Hindio, proksime al la citadelo Dina-panah ankaŭ konata kiel Purana Qila , kiun Humajun fondis en 1533. Estis ankaŭ la unua strukturo uzanta ruĝan grejson ĉe tia skalo. La komplekso estis deklarita Monda heredaĵo de Unesko en 1993, kaj ekde tiam havas ampleksan riparlaboron, kiu daŭre estas survoje.

La komplekso ampleksas ĉeftombon de la imperiestro Humajun, kiu gastigas la tombojn de lia edzino, Hamida Begum, kaj ankaŭ Dara Ŝikoh, filon de la pli posta imperiestro Ŝaho Jahan, same kiel multaj aliaj postaj mogoloj, inkluzive de imperiestro Jahandar Ŝaho, Faruĥsijar, Rafi Ul-Darjat, Rafi Ud-Daulat kaj Alamgir la 2-a. Ĝi reprezentis salton en mogola arkitekturo, kaj kune kun ĝia Ĉarbagh-ĝardeno, tipa de persaj ĝardenoj, sed neniam vidita antaŭe en Hindio, ĝi metis precedencon por posta mogola arkitekturo. Ĝi estas vidita kiel klara foriro de la sufiĉe modesta maŭzoleo de lia patro, la unua mogola imperiestro, Babur, nomita Bagh-e Babur (Ĝardenoj de Babur) en Kabulo (Afganio). Kvankam la lasta estis la unua imperiestro kiu ekigis la tradicion entombigi en paradizo-ĝardeno. Formita laŭ Gur-Emir, la tombo de lia prapatro kaj la konkerinto de Azio, Timuro, en Samarkando, ĝi kreis precedencon por estonta mogola arkitekturo de reĝa maŭzoleo, kiu atingis ĝian zeniton kun la Taĝ-Mahalo, ĉe Agra.

La ejo estis elektita sur la bordoj de rivero Jamuno, pro ĝia proksimeco al Nizamuddin Dargah, la maŭzoleo de la famkonata sufia sanktulo de Delhio, Nizamuddin Auliya, kiuj estis multe honorita de la regantoj de Delhio, kaj kies loĝejo, Chilla Nizamuddin Auliya troviĝas tuj nordoriente de la tombo. En pli posta mogola historio, la lasta mogola imperiestro, Bahadur Ŝah Zafar prenis rifuĝon ĉi tie, dum la Hinda Ribelo de 1857, kun tri princoj, kaj estis kaptitaj de kapitano Hodson antaŭ esti ekzilita al Ranguno.

Vidu ankaŭ
----------

* Hinda arkitekturo

* Tombo de Humajun en la Vikimedia Komunejo (Multrimedaj datumoj)
* Kategorio Tombo de Humajun en la Vikimedia Komunejo (Multrimedaj datumoj)
Tulcán
**Tulcán** (aŭ en Esperanto Tulkano), (hispana plennomo *San Miguel de Tulcán*) estas la ĉefurbo de la provinco Karĉi. Ĝi troviĝas en Nordaj Andoj de Ekvadoro ĉe la landlimo kun Kolombio, je 00º 44’de latitudo norda kaj 77º 43’de longitudo okcidenta, je alto de 2.980 msm, konstituanta la plej altan provincan ĉefurbon el Ekvadoro, kaj tiele havas andan malvarman klimaton. 

Tulcán estas ankaŭ unu de la plej nordaj urboj de la lando, kaj pro tio ĝi estas konata ankaŭ kiel "Centinela norteña" (norda sentinelo). Ĝi estas je 7 km de la kolombia landlimo; nome de la internacia ponto Rumiĉaka, kunhavata de ambaŭ statoj.

Ties populacio estas de 86.498 loĝantoj. La urbo kaj ties kantono formas parton de la urbaro Tulcán-Ipiales kie loĝas 196 630 loĝantoj, kvankam tiuj nombroj povus esti pli altaj ĉar la nombro por la municipo Ipiales korespondas al la censo de 2005 kaj tiu de la kantono Tulcán al la censo de 2010. Laŭ taksoj por 2012 la populacio metropolarea de ambaŭ urboj kunigitaj estas ĉirkaŭ **22 0000** loĝantoj, kaj tiele ĝi estas la metropola areo landlima plej loĝata ĉe la ekvadora flanko kaj la dua plej loĝata de la kolombia flanko (nome la metropola areo de Cúcuta estas la plej loĝata de la kolombia flanko).
Originala afiŝo: The Plastic People of the Universe - 50 jaroj (1968-2018). Grupiĝo: Josef Janíček, Vratislav Brabenec, Jaroslav Kvasnička, Johnny Judl jr. David Babka
**The Plastic People of the Universe** (**PPU**, La universaj plastuloj) estas praga rokmuzika grupo, kiu apartenis inter protagonistoj de ĉeĥoslovaka movado de subgrundo en la jaroj 1968 ĝis 1988 kaj inspiris estiĝon de multaj subgrundaj muzikaj grupoj. Tiu ĉi avangarda grupo en la 1970-aj kaj la 1980-aj jaroj troviĝis nepropravole en opozicio kontraŭ komunisma reĝimo en Ĉeĥoslovakio kaj rilate al sia nekonforma prezentiĝado ili ofte spertis persekutadojn kaj ankaŭ malliberigadon. En la jaro 2016 sekve de internaj disputoj la grupo disfalis en du partojn. En unu agadas grupestro Josef Janíček, Vratislav Brabenec kaj Jaroslav Kvasnička, en la alia agadas el la devena konsisto Jiří Kabeš kaj Josef Karafiát. Ambaŭ partoj uzas la devenan nomon *The Plastic People of the Universe*, la grupo ĉirkaŭ Kabeš kaj Karafiát uzas ankaŭ nomon *The Plastic People of the Universe / New generation*.

Eksteraj ligiloj
----------------

* Logo Wikimedia Commons Bildoj, sonoj kaj videoj pri temo The Plastic People of the Universe en Vikimedia Komunejo
Dosiero:Totto chan.jpgLa libro en la japana lingvo.
**Totto-chan, la eta Knabino apud la fenestro** estas libro por infanoj verkita de japana televida famulo kaj UNICEF Bonvola Ambasadoro Tecuko Kurojanagi. La libro eldoniĝis originale en la japana kiel **窓ぎわのトットちゃん** (, ***Madogiwa no Totto-chan***?) (aŭ ***Madogiwa ne Totto-chan***) en la jaro 1981 kaj fariĝis tuja furorlibro en Japanio. La libro temas pri la valoroj de la netradicia edukado kiun Kurojanagi ricevis ĉe Tomoe Gakuen, elementa lernejo de Tokio fondita de edukisto Sosaku Kobajaŝi dum la Dua Mondmilito kaj ĝi estas konsiderita ŝia infanaĝa memoraĵo.

La japana nomo de la libro estas esprimo uzita por priskribi homojn kiuj malsukcesis.

Referencoj
----------

1. ↑  Walker, James. "BIG IN JAPAN: Tetsuko Kuroyanagi". metropolis.co.jp. Arkivita el la originalo la 2008-06-12.  Alirita la 4an de Aŭgusto 2016.
2. ↑  Otake, Tomoko (16a de Septembro, 2000). "UNICEF ambassador blames politics for plight of children". www.japantimes.co.jp. [*rompita ligilo*] Alirita la 4an de Aŭgusto 2016.
3. ↑   Burton, Sandra; Richard Stengel (Aug 1, 1983). "Little Girl at the TV Window". www.time.com.  Alirita la 4an de Aŭgusto 2016.
USS *Nautilus* dum siaj komencaj marvojaĝoj, 20a de Januaro 1955.
**USS *Nautilus* (SSN-571)** estis la unua funkcianta atomenergia submarŝipo en la mondo. La veturilo estis ankaŭ la unua submarŝipo kiu kompletigis submerĝitan transiron de la Norda Poluso la 3an de Aŭgusto 1958. Ĝi kunhavas la nomon kun la fikcia submarŝipo de la Kapitano Nemo en la verko de Jules Verne nome *Dudek mil leŭgoj sub la maro*, kaj kun antaŭa alia submarŝipo USS Nautilus SS-168 kiu servis en la Dua Mondmilito. *Nautilus* estis rajtigita en 1951 kaj marlanĉita en 1954. Ĉar ĝia pelado per atomenergio permesis al ĝi resti submerĝe pli longe ol dizel-elektraj submarŝipoj, ĝi rompis multajn rekordojn en ĝiaj unuaj jaroj de funkciado, kaj veturis al lokoj antaŭ for de la atingoj de submarŝipoj. Dumfukcie ĝi ankaŭ montris limigojn kio estis uzata por plibonigi venontajn submarŝipojn.

*Nautilus* estis malmuntita en 1980 kaj deklarita Nacia Historia Loko en 1982. La submarŝipo estis konservita kiel muzeo de submarŝioa historio en Groton (Konektikuto), kie la Nautilus ricevas ĉirkaŭ 250,000 vizitantojn jare.

Referencoj
----------

Eksteraj ligiloj
----------------

* US Navy Submarine Force Museum: Oficiala retejo de USS Nautilus
* Nautilus Alumni Association  Arkivigite je 2021-01-18 per la retarkivo Wayback Machine: Information for former Nautilus crewmembers
* USS Nautilus Arkivigite je 2007-11-18 per la retarkivo Wayback Machine: Photos on board the Nuclear Submarine USS Nautilus in Groton, CT
* HNSA Ship Page Arkivigite je 2007-10-21 per la retarkivo Wayback Machine: USS Nautilus
* Documents regarding the USS Nautilus (SSN-571) Arkivigite je 2015-09-05 per la retarkivo Wayback Machine, Dwight D. Eisenhower Presidential Library
*.  The First ICEX: A Historical Journey of USS *Nautilus* (SSN-571). *Undersea Warfare*. U.S. Navy (Summer 2009). Arkivita el la originalo je 2010-04-04. Alirita 2010-03-03.

* Photo gallery of USS Nautilus at NavSource.org Arkivigite je 2015-01-01 per la retarkivo Wayback Machine

Koordinatoj: 41° 23′ 13″ Nordo 72° 05′ 17″ Okcidento﻿ / ﻿41.387 °N, 72.088 °U﻿ / 41.387; -72.088 (mapo)
**Totutla** estas komunumo en la meksika subŝtato Veracruz. La ĉefurbo de la komunumo estas Totutla. La ŝlosilnumero de la komunumo laŭ la INEGI, do laŭ la nacia geografia instituto estas 30 188.

Geografio
---------

La komunumo havis en 2005 (lasta popolnombrado de la INEGI) 15016 loĝantojn. El tiuj estis 7347 viroj kaj 7669 virinoj. La komunumo havas surfacon de 80.6 kvadratkilometroj. La komunumo situas je 19 gradoj kaj 13 minutoj norda latitudo kaj 96 gradoj kaj 6 minutoj okcidenta longitudo. La meza alteco estas 1440 metroj super la marnivelo.

Sociogeografio
--------------

En la jaro 1995 en la komunumo vivis 14022 personoj. En la jaro 2000 temis pri 14952, do temis pri kresko / malkresko je 1.29 %. En la jaro 2000 (INEGI) en la komunumo vivis 13089 personoj, kiuj aĝis pli ol 5 jaroj. El tiuj 49 personoj parolis indiĝenan lingvon. Tio egalas al  % de la loĝantoj. 

Fontoj: Statistikoj de la INEGI

Eksteraj ligiloj
----------------

* Totutla[*rompita ligilo*] en *Enciclopedia de los Municipios de México* (hispane)

  



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Tombo de Frederiko Ŝopen** – tombo kune kun troviĝanta sur ĝi monumento-tomboŝtono de la pola pianisto kaj komponisto Ŝopeno (1810-1849) estas en la tombejo Père-Lachaise en Parizo.

La tombo de Chopin en Parizo, monumento farita de Auguste Clesinger.
La tombo estis malkovrita la 17-an de oktobro 1850 (en la unua datreveno de la morto de la artisto) kaj ĝia aŭtoro estas Auguste Clésinger (edzo de Solange Dupin, filino de la amatino de Ŝopeno George Sand). Ĝi konsistas el soklo kun marmora figuro de la muzo Eŭterpo klinita super la rompita liro. Sur la fronta flanko de la soklo troviĝas ornamaĵo kun similaĵo de la muzikisto laŭ la maldekstra ĉefaspekto. Sur la tombo estas surskriboj: sub la ornamaĵo *A Fréd. Chopin Ses Amis* (de la franca "Al Frederiko Ŝopen liaj amikoj"); sur la flanka maldekstra muro *Frédéric Chopin, né de Pologne, à Zelazowa Wola prés de Varsovie. Flis d'un émigré français, marié à Mlle Krzyżanowska, fille d'un gentilhomme polonais* (de la franca "Frederiko Ŝopen, naskiĝinta en Pollando, en Żelazowa Wola apud Varsovio. Filo de franca enmigrinto edziĝinta al Sinjorino Krzyżanowska, filino de pola nobelo"); post la dua flanko *J. Clésinger 1850*.

Bibliografio
------------

* Bronisław Edward Sydow, *Ikonografia*. en: Karol Stromenger, *Almanach Chopinowski 1949 : kronika życia, dzieło, bibliografia, literatura, ikonografia, varia* (Ŝopena Almanako 1949. vivkroniko, verko, bibliografio, literaturo, ikonografio, diversaĵoj) Czytelnik, Warszawa 1949, p. 165
* Mieczysław Idzikowski, Bronisław Edward Sydow, Zbigniew Drzewiecki *Portret Chopina : antologia ikonograficzna* (Portreto de Ŝopen. Ikonografia antologio) volumo 10. Polskie Wydawnictwo Muzyczne, Krakovo 1963, serio: Biblioteka Chopinowska (Biblioteko de Ŝopen).
**The Rebelution** ("La Ribolucio") estas kristana organizo por junuloj. Ĝi estas difinata kiel "dekkelkjarula ribelo kontraŭ malaltaj ekspektoj". Ĝi estis fondita en aŭgusto 2005 de la ĝemelaj fratoj Alex kaj Brett Harris (kiuj naskiĝis en 1989), la plijunaj fratoj de la aŭtoro kaj pastro Joshua Harris.

Originale *The Rebelution* estis nura blogo, sed poste ĝi kreskiĝis. Nun ĝi inkluzivas retejon kaj internacian parolturon. Ekde ĝia komenco, la retejo de *The Rebelution* ricevis pli ol 32 milionoj da vizitoj, kaj ĝi havas anojn de la tuta mondo. *The Rebelution Tour* (Turo) estas serio de unutagaj konferencoj por dekkelkjaruloj kaj gepatroj. La 15 junio 2009 teg-artikolo de la ESPN gazeto havas la titolon *Do Hard Things* ("Faru malfacilaĵojn"), kiu estas la devizo de *The Rebelution*. La artikolo pritraktas la anon de *The Rebelution* Zac Sunderland, kiu iĝis la plej juna homo, kiu finis sole ŝipetvojaĝo ĉirkaŭ la mondo.

Eksteraj ligiloj
----------------

The Rebelution retejo

Referencoj
----------

1. ↑  *Rebelution* estas farita de la anglaj vortoj *rebellion* kaj *revolution*, kiuj signifas "ribelo" kaj "revolucio".